stanford-oval/wikipedia huggingface dataset:
คอมพิวเตอร์กราฟิกส์

คอมพิวเตอร์กราฟิกส์ (อังกฤษ: computer graphics) หรือในศัพท์บัญญัติว่า วิชาเรขภาพคอมพิวเตอร์ คือหนึ่งในศาสตร์ องค์ความรู้ ของระเบียบวิธีการแก้ปัญหาเชิงคอมพิวเตอร์ (computing methodology) ที่แก้ปัญหาเกี่ยวกับเรื่องของภาพหรือการแสดงภาพ โดยเน้นการประมวลผลข้อมูลด้วยคอมพิวเตอร์ ให้ข้อมูลนำเข้าเป็นข้อมูลตัวเลข ตัวอักษร หรือสัญญาณต่าง ๆ แทน ตำแหน่งพิกัด สี รูปทรง ความสว่าง
ขั้นตอนแรกเริ่มต้นด้วยการสร้างแบบจำลอง (modeling) เพื่อแทนความสัมพันธ์ของข้อมูลต่าง ๆ เหล่านั้นให้สามารถประมวลผลได้ด้วยคอมพิวเตอร์
ตามด้วย การแปรเป็นภาพสุดท้าย หรือ เรียกอีกอย่างหนึ่งว่าเร็นเดอร์ หรือการเร็นเดอร์ (rendering) เป็นการแปรหรือแสดงผลลัพธ์ทางอุปกรณ์แสดงผลลัพธ์ เช่น จอภาพ หรือ อุปกรณ์อื่น ๆ ออกมาเป็นภาพเชิงเรขาคณิตมองเห็น รูปทรง สีสัน ลวดลาย ลายผิว หรือ ลักษณะแสงเงา รวมถึง ข้อมูลอื่น ๆ ของภาพ เช่น ข้อมูลการเคลื่อนไหว การเปลี่ยนแปลง ลักษณะการเชื่อมต่อ และ ความสัมพันธ์ระหว่างวัตถุหรือสิ่งของในภาพ
วิชานี้ยังครอบคลุมถึงการศึกษาด้านระบบในการแสดงภาพ ทั้งฮาร์ดแวร์ ซอฟต์แวร์ สถาปัตยกรรมของเครื่องคอมพิวเตอร์ อุปกรณ์เชื่อมต่อ หรือ อุปกรณ์ในการนำเข้า และ แสดงผล ปัจจุบันมีการประยุกต์ วิชาเรขภาพคอมพิวเตอร์ใช้งานร่วมกับเทคโนโลยีอื่น เช่น การสร้างภาพเคลื่อนไหวหรือ แอนิเมชัน งานภาพยนตร์ เกม สื่อประสมภาพและเสียง ศึกษาบันเทิง หรือ ระบบสร้างภาพความจริงเสมือน เป็นต้น
ระเบียบวิธีที่นิยมแบ่งเป็นสองวิธีหลัก คือ การใช้หลักการฉายและการใช้หลักการตามรอยละแสง สำหรับวิธีการสร้างภาพโดยใช้หลักการฉาย (projective method) ซึ่งใช้หลักการแปลงพิกัดข้อมูลตำแหน่งต่าง ๆ ในสามมิติ ให้เป็นข้อมูลที่มีพิกัดสองมิติแล้วแสดงผลบนอุปกรณ์แสดงผลเช่นจอภาพ เป็นต้น โดยระหว่างการแปลงพิกัดจะมีการคำนวณย่อย เช่น การขริบ (clipping) การขจัดเส้นแฝงผิวแฝง (hidden line/surface removal) และ การทำให้เป็นจุดภาพ (rasterization) เป็นต้น
อีกวิธีที่นิยมใช้คือ การตามรอยลำแสง (ray tracing) ซึ่งเป็นการคำนวณโดยอาศัยหลักไล่ตามรอยทางเดินของแสงที่มาจากแหล่งกำเนิดแสงมาตกกระทบที่วัตถุแล้วสะท้อนเข้าตาหรือกล้อง โดยไล่ตรวจสอบย้อนรอยแสง ไปดูค่าความสว่างของวัตถุที่จะแสดงในแต่ละจุดภาพบนอุปกรณ์แสดงผล
ดูเพิ่ม

เกมคอมพิวเตอร์ (computer game)
ศึกษาบันเทิง (edutainment)
พีชคณิตเชิงเส้น
สื่อประสม (multimedia)
ความจริงเสมือน (virtual reality)
การประมวลผลภาพ (image processing)
คอมพิวเตอร์วิทัศน์ (computer vision)
การรู้จำภาพ (image recognition)
การประมวลผลสัญญาณดิจิทัล (digital signal processing)
ไลบรารี (library) หรือ คลังสำหรับการแสดงผลภาพ GDI OpenGL DirectX
เนื้อหาดิจิทัล (digital content)
ซิกกราฟ (siggraph)
| ด ค กการสร้างมโนภาพ |
| --- | --- |
ชนิดของภาพ: แผนภูมิ ·  คอมพิวเตอร์กราฟิกส์ ·  แผนภาพ ·  กราฟของฟังก์ชัน ·  การเขียนแบบทางวิศวกรรม ·  อักษรคติ ·  อินโฟกราฟิก ·  แผนที่ ·  ภาพถ่าย ·  อักษรภาพ ·  ภาพจุด ·  กราฟิกส์ทางสถิติ ·  ตาราง ·  การเขียนแบบทางเทคนิค ·  นิทัศน์ทางเทคนิค
คอนเสิร์ตไลฟ์เอท

| --- | --- |
คอนเสิร์ตคอนเสิร์ตทัวร์โดยบ็อบ เกลดอฟ
วันเริ่มต้นการแสดง: 2 กรกฎาคม พ.ศ. 2548
วันสิ้นสุดการแสดง: 6 กรกฎาคม พ.ศ. 2548
สาขา: 11
จำนวนรอบแสดง: ยุโรป 7 รอบ   อเมริกาเหนือ 2 รอบ   แอฟริกา 1 รอบ   เอเชีย 1 รอบ   รวม 11 รอบ
ลำดับคอนเสิร์ตของบ็อบ เกลดอฟ
 คอนเสิร์ตไลฟ์เอด   (2528)  คอนเสิร์ตไลฟ์เอท   (2548)   
คอนเสิร์ตไลฟ์ 8 (อังกฤษ: Live 8) เป็นชุดคอนเสิร์ตและงานที่จัดขึ้นในวันที่ 2 กรกฎาคม และ 6 กรกฎาคม พ.ศ. 2548 ในประเทศกลุ่ม จี 8 และแอฟริกาใต้ คอนเสิร์ตถูกกำหนดให้จัดขึ้นก่อนการประชุมสุดยอดผู้นำของประเทศในจี 8 ที่จะจัดขึ้นที่โรงแรม Gleneagles ใน Perthshire สก็อตแลนด์ ในเดือนกรกฎาคม พ.ศ. 2548, และประจวบกับวาระครบรอบ 20 ปี ของคอนเสิร์ตไลฟ์เอด (อังกฤษ: Live Aid) อีกด้วย คอนเสิร์ตที่จัดขึ้นในเวลาเดียวกันกับการรณรงค์เพื่อให้ความยากจนเป็นอดีตในสหราชอาณาจักร มีเป้าหมายเพื่อสร้างแรงกดดันกับกลุ่มผู้นำโลก ให้ปลดหนี้แก่ประเทศที่ยากจน เพิ่มหรือปรับปรุงการให้การช่วยเหลือ และเปิดการเจรจาเพื่อกฎเกณฑ์การค้าที่เสมอภาคและเอื้อประโยชน์ให้กับประเทศยากจนยิ่งขึ้น
บ็อบ เกลดอฟ เป็นหัวเรือใหญ่ในการจัดงานเหล่านี้ และนอกจากจะมีศิลปินนักร้องนักแสดงเข้าร่วมมากกว่า 1,000 คน เช่น วิลล์ สมิท, มาดอนน่า และ เซอร์ พอล แมคคาร์ทนีย์ แล้ว ยังมีบุคคลผู้มีชื่อเสียงของโลกเข้าร่วมมากมาย เช่น โคฟี อันนัน, เนลสัน แมนเดลลา, และ บิล เกตส์ เป็นต้น
การแสดงที่มีชื่อเสียงที่สุดของ ไลฟ์เอท คือการกลับมารวมตัวของสมาชิกดั้งเดิมของพิงค์ ฟลอยด์ เป็นครั้งแรกในรอบ 24 ปี หลังจากที่สมาชิก 3 คน คือ เดวิด กิลมอร์, นิค เมสัน และริค ไรต์ บาดหมางกับโรเจอร์ วอเทอร์ส การแสดงชุดนี้เป็นการแสดงชุดก่อนสุดท้ายของวันที่ 2 กรกฎาคม 2548 ที่ลอนดอน
คอนเสิร์ตไลฟ์เอท (Live Eight) นั้น ตั้งขึ้นให้พ้องกับชื่อ คอนเสิร์ตไลฟ์เอด (อังกฤษ: Live Aid) และเลข 8 ก็สื่อถึง 8 กลุ่มประเทศผู้นำทางเศรษฐกิจ
สถานที่จัดคอนเสิร์ต

10 คอนเสิร์ต ในทุกประเทศสมาชิก G8 และแอฟริกาใต้; 9 คอนเสิร์ตในวันที่ 2 ก.ค. และ 1 คอนเสิร์ตในวันที่ 6 ก.ค. 2548
สวนสาธารณะไฮด์ปาร์ก, ลอนดอน, สหราชอาณาจักร
จัตุรัส Mary Fitzgerald, นิวทาวน์, โยฮันเนสเบิร์ก, แอฟริกาใต้
อนุสาวรีย์ชัย ซีเกสซอยเลอ, เบอร์ลิน, เยอรมนี
Circus Maximus, โรม, อิตาลี
พิพิธภัณฑ์ศิลปะ, เมืองฟิลาเดลเฟีย รัฐเพนซิลเวเนีย สหรัฐอเมริกา
Park Place, Barrie (ใกล้ โทรอนโต) , ออนตาริโอ, แคนาดา
จัตุรัสแดง, มอสโก, รัสเซีย
พระราชวัง Versailles, ใกล้ปารีส, ฝรั่งเศส
ศูนย์แสดงสินค้า Makuhari Messe, โตเกียว, ญี่ปุ่น
Eden Project, คอร์นวอลล์, อังกฤษ สหราชอาณาจักร ("Africa Calling", เน้นศิลปินแอฟริกัน)
สนาม Murrayfield, เอดินบะระ, สกอตแลนด์, สหราชอาณาจักร ("Edinburgh 50,000: The Final Push", จัดในวันที่ 6 ก.ค.)
แหล่งข้อมูลอื่น

เว็บไซต์ของ Live 8 เก็บถาวร 2005-12-31 ที่ เวย์แบ็กแมชชีน
BBC Music Scotland: Live 8
บันทึกการแสดงสด ออนไลน์ เก็บถาวร 2006-02-04 ที่ เวย์แบ็กแมชชีน โดย AOL
บรรยากาศงาน Live 8 ที่เบอร์ลิน
ควีน (อัลบั้มนิกกี มินาจ)

ควีน (อังกฤษ: Queen) เป็นสตูดิโออัลบั้มลำดับที่ 4 ของแร็ปเปอร์ นิกกี มินาจ เปิดตัวเมื่อวันที่ 10 สิงหาคม ค.ศ. 2018 ผ่านยังมันนีเอ็นเตอร์เมนต์, แคชมันนีเรเคิดส์ และรีพับลิกเรเคิดส์ เป็นอัลบั้มแรกของมินาจในรอบเกือบสี่ปีต่อจาก เดอะพิงก์พรินต์ (2014) เธอเริ่มบันทึกอัลบั้มในช่วงปลายปี ค.ศ. 2016 และเสร็จสิ้นในเดือนสิงหาคม ค.ศ. 2018 และร่วมมือกับโปรดิวเซอร์ไม่กี่คนเพื่อให้ได้เสียงที่เธอต้องการ โดยมีแร็ปเปอร์รับเชิญคือ เอ็มมิเน็ม, ฟ็อกกี บราวน์, ฟิวเจอร์, สแว ลี และลิล เวย์น; และนักร้องอารีอานา กรานเด, ลาบรารินธ์ และเดอะวีกเอนด์
วันวางจำหน่ายของอัลบั้มถูกเลื่อนออกไปก่อนที่จะได้รับการปล่อยตัวก่อนกำหนดหนึ่งสัปดาห์ ได้รับการสนับสนุนโดยซิงเกิล: "Chun-Li" "Bed" "Barbie Dreams" และรีมิกซ์ของ "Good Form" เพื่อประชาสัมพันธ์การเปิดตัวอัลบั้มเพิ่มเติม มินาจได้เปิดตัวรายการวิทยุของเธอเองในชื่อ ควีนเรดิโอ ซึ่งออกอากาศทางบีตส์ 1 ปรากฏตัวทางโทรทัศน์และการแสดงสดหลายครั้ง และเริ่มเดอะนิกกีเวิล์ดทัวร์ในเดือนกุมภาพันธ์ ค.ศ. 2019
โดยทั่วไปแล้วควีนได้รับคำวิจารณ์ในแง่บวกจากนักวิจารณ์เพลง ซึ่งชื่นชมการผลิตแต่เย้ยหยันความยาวของอัลบั้มและขาดทิศทาง เปิดตัวที่อันดับสองในบิลบอร์ด 200 ของสหรัฐด้วยยอดขาย 185,000 ยูนิตเทียบเท่ากับอัลบั้มโดย 78,000 ยูนิตมาจากยอดขายอัลบั้มล้วน ๆ ติดอันดับสูงสุด 10 อันดับในตลาดเพลงอื่น ๆ เช่น ออสเตรเลีย แคนาดา เนเธอร์แลนด์ ไอร์แลนด์ นิวซีแลนด์ นอร์เวย์ สวิตเซอร์แลนด์ และสหราชอาณาจักร อัลบั้มนี้ได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) ในเดือนมกราคม ค.ศ. 2019
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 70/100
เอนีดีเซ็นต์มิวสิก?: 6.5/10
คะแนนคำวิจารณ์
ที่มา: ค่าประเมิน
AllMusic: 
Entertainment Weekly: B
The Guardian: 
HipHopDX: 3.4/5
The Independent: 
NME: 
Pitchfork: 7.6/10
Rolling Stone: 
Spin: 
Vice (Expert Witness): A−
ควีนได้รับคำวิจารณ์ในแง่บวกจากนักวิจารณ์ซึ่งชื่นชมการผลิต แต่เย้ยหยันความยาวและการขาดทิศทางโดยทั่วไป ที่เมทาคริติกซึ่งให้คะแนนปกติจาก 100 แก่บทวิจารณ์จากสิ่งพิมพ์กระแสหลัก อัลบั้มนี้ได้รับคะแนนเฉลี่ย 70 จากบทวิจารณ์ 22 บท
การตอบรับเชิงวิจารณ์ > รางวัล

| สื่อสิ่งพิมพ์ | รางวัล | อันดับ | อ้างอิง |
| --- | --- | --- | --- |
| Okayplayer | อัลบั้มที่ดีที่สุดของปี 2018 | 8 |  |
แหล่งข้อมูลอื่น

เว็บไซต์ทางการ
Did It On Em Socks เก็บถาวร 2021-03-03 ที่ เวย์แบ็กแมชชีน
| ด ค กนิกกี มินาจ |
| --- | --- |
 ผลงาน  วีดีโอ  รางวัลและการเข้าชิง  การแสดงสด  เพลง 
สตูดิโออัลบั้ม:  พิงก์ฟรายเดย์  พิงก์ฟรายเดย์: โรแมนรีโลเดด เดอะรีอัพ  เดอะพิงก์พรินต์  ควีน  พิงก์ฟรายเดย์ 2 
อัลบั้มรวมเพลง:  วีอาร์ยังมันนี  ริชแก๊งค์  ยังมันนี: ไรส์ออฟแอนเอมไพร์  ควีนเรดิโอ: วอลุม 1 
มิกซ์เทป:  เพลย์ไทม์อิสโอเวอร์  ซักกาฟรี  บีมมีอัพสก็อตตี 
ทัวร์คอนเสิร์ต:  พิงก์ฟรายเดย์ทัวร์  พิงก์ฟรายเดย์: โรแมนรีโลเดดทัวร์  เดอะพิงก์พรินต์ทัวร์  เดอะนิกกีเวิล์ดทัวร์ 
  หมวดหมู่ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
คอมป์ซอกนาทัส

| คอมป์ซอกนาทัส ช่วงเวลาที่มีชีวิตอยู่: Late Jurassic, 150Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
วงศ์:: Compsognathidae
สกุล:: Compsognathus Wagner, 1859

สปีชีส์
 C. longipes Wagner, 1859 (type)
คอมป์ซอกนาทัส (อังกฤษ: Compsognathus) เป็นไดโนเสาร์เทอโรพอด สกุลไดโนเสาร์ที่ตัวเล็กที่สุดในโลก ลำตัวยาวประมาณ 70 เซนติเมตร และมีน้ำหนักเพียง 3 กิโลกรัม ฟอสซิลของมันพบในเหมืองที่ประเทศเยอรมนี นอกจากนี้ยีงพบในประเทศไทยของเราด้วย พบเศษกระดูก 2 ชิ้นของกระดูกแข้งด้านซ้าย และกระดูกน่องด้านขวา มีความยาวประมาณ 3 เซนติเมตร พบที่หลุมขุดค้นที่ 1 ที่ภูประตูตีหมา อุทยานแห่งชาติภูเวียง อำเภอเวียงเก่า จังหวัดขอนแก่น[ต้องการอ้างอิง] พบอยู่ในเนื้อหินทรายหมวดหินเสาขัว ยุคครีเทเชียสตอนต้น ลักษณะของกระดูกที่พบมีลักษณะใกล้เคียงกับคอมพ์ซอกเนธัส ลองกิเปส[ต้องการอ้างอิง]
มันล่าสัตว์ตัวเล็กอย่างแมลง หรือหนู อาศัยอยู่ปลายยุคจูแรสซิก วิ่งเร็ว เป็นไดโนเสาร์เทอราพอดขนาดเล็ก
แหล่งข้อมูลอื่น

Compsognathus at DinoData
Compsognathidae at Palaeos.com เก็บถาวร 2010-10-11 ที่ เวย์แบ็กแมชชีน
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
คอมมานโด (สหราชอาณาจักร)

| คอมมานโด |
| --- | --- |
อนุสาวรีย์คอมมาโด
ประจำการ: 1940–1946
ขึ้นต่อ:  สหราชอาณาจักร
รูปแบบ: คอมมานโด
บทบาท: หน่วยโจมตีชายฝั่ง ทหารราบจู่โจม หน่วยปฏิบัติการพิเศษ
ปฏิบัติการสำคัญ: สงครามโลกครั้งที่สอง
ผู้บังคับบัญชา
ผบ. สำคัญ: Robert Laycock John Durnford-Slater Lord Lovat Ronnie Tod
เครื่องหมายสังกัด
Combined Operations Tacticalrecognitionflash: 
คอมมานโด (อังกฤษ: Commando) ยังเป็นที่รู้จักกันว่า คอมมานโดบริติช (อังกฤษ: British Commando) ถูกก่อตั้งขึ้นในช่วงสงครามโลกครั้งที่สองในเดือนมิถุนายน ค.ศ. 1940 ตามคำเรียกร้องจากนายกรัฐมนตรีแห่งสหราชอาณาจักร วินสตัน เชอร์ชิล สำหรับกองกำลังที่สามารถดำเนินการจู่โจมปะทะกับเยอรมันในดินแดนยุโรปที่ถูกยึดครอง เริ่มต้นจากภายในกองทัพอังกฤษจากทหารที่อาสาสมัครจากกองพันปฏิบัติการพิเศษ ตำแหน่งยศของหน่วยคอมมานโดในช่วงท้ายน่าจะเต็มไปด้วยสมาชิกของทุกสาขาของกองทัพสหราชอาณาจักรและจำนวนของอาสาสมัครต่างชาติจากประเทศที่ถูกเยอรมันยึดครอง โดยช่วงท้ายสงคราม จำนวน 25,000 คน ได้ผ่านหลักสูตรคอมมานโดที่แอคนาคารี่ (Achnacarry) นี่คือทั้งหมดรวมทั้งที่ไม่ได้มีเพียงแค่อาสาสมัครบริติช แต่มีอาสาสมัครจากเบลเยียม ฝรั่งเศส เนเธอร์แลนด์ นอร์เวย์ โปแลนด์ และหน่วยจู่โจมกองทัพบกสหรัฐ เรนเจอร์ ซึ่งทำตามรูปแบบอย่างคอมมานโด
ในช่วงเวลาสงคราม ความแข็งแกร่งของทั้งหมด 30 หน่วยและกองพันจู่โจมทั้งสี่ คอมมานโดได้ทำหน้าที่ในทุกภูมิภาคของสงครามจากวงกลมอาร์กติกไปยังยุโรปและจากทะเลเมดิเตอร์เรเนียนและตะวันออกกลางไปยังเอเชียตะวันออกเฉียงใต้ ปฏิบัติการของพวกเขาแบ่งออกเป็นประเภทตั้งแต่กลุ่มขนาดเล็กที่ทำการลงจอดจากทางทะเลหรือร่มชูชีพ ไปจนถึงกองพันทหารจู่โจมที่เป็นหัวหอกของการรุกรานของฝ่ายสัมพันธมิตรในทวีปยุโรปและทวีปเอเชีย
ภายหลังสงคราม หน่วยคอมมาโดส่วนมากได้ถูกยุบลง เหลือเพียงแต่กองพันทหารคอมมาโดทั้งสามแห่งราชนาวิกโยธิน ในช่วงสมัยใหม่ ราชนาวิกโยธินคอมมานโด กรมพลร่ม หน่วยปฏิบัติการพิเศษทางอากาศ (SAS) และหน่วยปฏิบัติการพิเศษทางเรือ (SBS) ซึ่งพวกเขาได้เจริญรอยตามหน่วยคอมมานโด มรดกคอมมานโดในช่วงสงครามโลกครั้งที่สองได้แพร่ขยายไปยังยุโรปแผ่นดินใหญ่และสหรัฐอเมริกา คอมมานโดนาวีของฝรั่งเศส  เหล่ากำลังคอมมานโดของเนเธอร์แลนด์ กองพลน้อยพลร่มของเบลเยียม กองพลน้อยพลร่มที่ 1 ของกรีซ และหน่วยทหารจู่โจมกองทัพบกสหรัฐ ที่ได้รับอิทธิพลโดยคอมมานโดในช่วงสงคราม
ควิดดิช

ควิดดิช (อังกฤษ: Quidditch) เป็นเกมกีฬาที่ได้รับความนิยมมากในโลกเวทมนตร์ มีการกล่าวถึงครั้งแรกในหนังสือ แฮร์รี่ พอตเตอร์ กับ ศิลาอาถรรพ์ โดยถือว่าเป็นกีฬาเชื่อมสัมพันธ์ระหว่างบ้านพักนักเรียนแต่ละหลัง ซึ่งบ้านที่มักได้รับแชมป์ในการแข่งขัน คือ กริฟฟินดอร์
ควิดดิช จะประกอบไปด้วยผู้เล่นแต่ละทีมจำนวน 7 คน 4 ตำแหน่ง ได้แก่ 3 เชสเซอร์ , 2 บีตเตอร์ , 1 คีปเปอร์ และ 1 ซีกเกอร์ มีอุปกรณ์ที่ใช้ในการเล่น คือ ลูกบอลจำนวน 4 ลูก ได้แก่ ควัฟเฟิล (ลูกสีแดง) จะใช้ในการทำแต้ม , บลัดเจอร์ (ลูกสีดำ) จะใช้เพิ่มอุปสรรคให้กับผู้เล่น โดยจะสามารถชนกระแทกผู้เล่นให้ตกจากไม้กวาดได้ , และ โกลเด้นสนิช (ลูกสีทองมีปีก) จะใช้ในการทำคะแนนสูงสุดถึง 150 แต้ม และ เมื่อจับได้จะถือว่าสิ้นสุดเกม โดยที่ฮอกวอตส์จะมีการแข่งขันควิดดิชระหว่างบ้านเป็นประจำทุก ๆ ปี
นอกจากนี้กีฬาควิดดิชยังได้รับความนิยมแพร่หลายทั่วโลก ถือว่าเป็นกีฬาสุดฮิตของประชานชนผู้วิเศษ โดยมีการจัดการแข่งขัน Quidditch World Cup โดยแต่ละครั้งจะมีนักกีฬาจากหลากหลายประเทศเข้าร่วมแข่งขัน ( ปรากฏในหนังสือเล่ม 4 ) และ นักกีฬาที่ได้รับความนิยมสูงสุดในขณะนี้คือ วิกเตอร์ ครัม นักกีฬาทีมชาติบัลแกเรีย
กติกาการเล่น และ การทำคะแนน

ในกีฬาควิดดิชนั้น การทำคะแนนถือเป็นเรื่องสำคัญมาก โดยผู้เล่นในตำแหน่ง เชสเซอร์ จะมีหน้าที่เลี้ยงลูกบอล ควัฟเฟิล ที่มีค่า 10 คะแนน เมื่อสามารถโยนเข้าห่วงใดห่วงหนึ่งของฝ่ายตรงข้ามได้สำเร็จ ซึ่งห่วงดังนั้นจะอยู่บนเสาสามเสาด้วยกัน ดังนั้นแต่ละฝ่ายจะมีห่วงถึง 3 ห่วงที่สามารถทำคะแนนได้ ทั้งนี้การปกป้องการทำประตู หรือ หน้าที่ผู้รักษาประตู จะเป็นหน้าที่ของ คีปเปอร์
ระหว่างการเล่นเกมนั้น อุปสรรคที่สามารถทำให้ผู้เล่นเกิดการบาดเจ็บได้มากที่สุดคือ ลูกบอลบลัดเจอร์ มีหน้าที่ชนกระแทกผู้เล่นให้ตกจากไม้กวาด ส่งผลให้ผู้เล่นในสนามลดลงได้หากเกิดการบาดเจ็บร้ายแรง ดังนั้นแต่ละทีมจะมีตำแหน่ง บีตเตอร์ 2 คนเพื่อช่วยป้องกันสมาชิกในทีมจากลูกบอลบลัดเจอร์ ซึ่งบีตเตอร์แต่ละคนจะมีไม้จับถนัดมือสำหรับหวดบลัดเจอร์ ทั้งนี้ยังสามารถใช้ประโยชน์ในการทำร้ายฝั่งตรงข้ามได้โดยการหวดลูกบลัดเจอร์ ไปที่สมาชิกผู้เล่นฝ่ายตรงข้าม ซึ่งถือว่าไม่ผิดกติกาแต่อย่างใด
สำหรับการทำคะแนนสูงสุดในเกมการแข่งขันสามารถทำได้โดยการจับ ลูกโกลเด้นสนิช ที่มีคะแนนถึง 150 แต้ม โดยหน้าที่นี้จะเป็นหน้าที่ของตำแหน่ง ซีกเกอร์ ซึ่ง แฮร์รี่ พอตเตอร์ ก็ได้รับตำแหน่งนี้ในทีม กริฟฟินดอร์ การแข่งขันจะสิ้นสุดเมื่อ ซีกเกอร์ จับลูกโกลเด้นสนิชได้เท่านั้น ทั้งนี้การจับลูกโกลเด้นสนิชไม่ได้การันตีว่าทีมที่จับได้จะชนะเสมอไป
ระเบียบข้อบังคับ

ระเบียบข้อบังคับเหล่านี้ ถูกกำหนดไว้โดยกองควบคุมดูแลเกม และ กีฬาเวทมนตร์ Snitch เมื่อการก่อตั้งกองขึ้นใน ค.ศ. 1750 เพื่อใช้เป็นเงื่อนไข และ กติกาในการแข่งขันกีฬาดวิดดิชสากล
- สนามการแข่งขันเป็นรูปไข่ ยาวประมาณ 500 ฟุต กว้างประมาณ 180 ฟุต ตรงกลางมีวงกลมเส้นผ่านศูนย์กลางประมาณ 2 ฟุต มีเขตทำคะแนนสำหรับ เชสเซอร์ ในเขตทำคะแนนมี ห่วงข้างละ 3 ห่วง แต่ละห่วงจะมีความสูงต่ำไม่เท่ากัน
- ระดับการบินแม้จะไม่มีการกำหนดว่าระดับความสูงใด ๆ ถือว่าผิดกติกา แต่การบินนั้นต้องอยู่ในพื้นที่เขตสนาม หากฝ่ายใดออกนอกเขตสนามถือว่าผิดกติกา ต้องให้ลูกควัฟเฟิลกับฝ่ายตรงกันข้ามทันที
- การขอเวลานอกสามารถกระทำได้โดยหัวหน้าทีม หรือ กัปตัน ส่งสัญญาณขอเวลานอกให้กรรมการได้รับทราบ การขอเวลานอกอาจจะยืดได้มากถึง 2 ชั่วโมง
- ห้ามเท้าของผู้แข่งขันทุกท่านแตะพื้นสนาม เว้นแต่ช่วงขอเวลานอกเท่านั้น ทั้งนี้ผู้แข่งขันสามารถไช้ไม้กวาดยี่ห้อใด , รุ่นใด , แบบใดก็ได้เข้าร่วมการแข่งขัน
- ผู้แข่งขันสามารถแย่งลูกควัฟเฟิล จากมือของผู้เล่นฝ่ายตรงข้ามได้เลย แต่ห้ามแตะต้องส่วนอื่น ๆ ของร่ายกายที่อาจก่อให้เกิดการบาดเจ็บได้
- ในกรณีผู้เข้าแข่งขันบาดเจ็บจนไม่สามารถเล่นต่อได้ การแข่งขันจะดำเนินต่อไปโดยไม่มีการเปลี่ยนตัวเป็นผู้เล่นสำรอง
- ผู้วิเศษทุกท่านสามารถนำไม้กายสิทธิ์ติดตัวเข้าไปในสนามกีฬาได้ แต่กระนั้นในช่วงที่อยู่ในสนาม ห้ามผู้วิเศษใช้ไม้กายสิทธิ์กับนักกีฬา , ไม้กวาดที่ใช้ในการแข่งขัน , กรรมการ , ลูกบอล และ คนดู
- เกมการแข่งขันควิดดิช จะยุติได้ก็ต่อเมื่อฝ่ายใดฝ่ายหนึ่งสามารถจับลูกโกลเด้นสนิชได้ หรือ อาจเป็นไปด้วยความยินยอมพร้อมใจของกัปตันทีมทั้ง 2 ฝ่าย
ลักษณะการกระทำผิด

Blagging - ผู้แข่งขันคว้าปลายไม้กวาดของฝ่ายตรงข้าม เพื่อให้บินได้ช้า หรือขัดขวางการเล่น
Blatching - ผู้แข่งขันตั้งใจบินไปชนอีกฝ่ายหนึ่งโดยตรง
Blurting - ผู้แข่งขันใช้ไม้กวาดงัดไม้กวาดฝ่ายตรงข้าม ดันให้กระเด็นออกไปนอกทาง
Blumphing - บีตเตอร์หวดบลัดเจอร์ไปทางคนดู ทำให้ต้องหยุดการแข่งขันชั่วขณะ
Cobbing - ผู้แข่งขันใช้ข้อศอกอย่างรุนแรง กับ ฝ่ายตรงข้าม
Flacking - คีปเปอร์ยื่นส่วนใดส่วนหนึ่งของร่างกายผ่านห่วงประตู
Havesacking - เชสเซอร์จับลูกควัฟเฟิลเข้าประตูโดยตรง
Quafflepocking - เชสเซอร์ ทำการดัดแปลงลูกควัฟเฟิล
Snitchnip - ผู้แข่งขันคนอื่นนอกจากซีกเกอร์แตะต้องลูกสนิช
Stooging - เชสเซอร์มากกว่า 1 คน เข้าไปในเขตทำคะแนน
Penalty - ผู้เล่นเข้าสกัดฝ่ายตรงข้ามอย่างรุนแรง หรือ ทำฟาวล์ในเขตทำคะแนน ฝ่ายที่เสียเปรียบจะได้ดวล 1-1 กับคีปเปอร์ในระยะทำคะแนน
Out of Bound - ผู้เล่นบินออกนอกเหนือจากสนามแข่ง (ยกเว้นในกรณีของซีกเกอร์ที่ไล่จับโกลเด้นสนิช)
ผู้เล่น

เชสเซอร์ (Chaser) มีหน้าที่จับลูกควัฟเฟิล แล้วขว้างใส่ในห่วงของทีมตรงข้าม 1 ทีมมี 3 คน
คีปเปอร์ (Keeper) มีหน้าที่ ป้องกันห่วงของทีมตนเองไว้ไม่ให้อีกฝ่ายทำคะแนน 1 ทีมมี 1 คน
บีตเตอร์ (Beater) มีหน้าที่ ตีลูกบลัดเจอร์ให้พ้นจากทีมตัวเอง หรือตีใส่ทีมตรงข้าม 1ทีมมี 2 คน
ซีกเกอร์ (Seeker) มีหน้าที่ จับลูกโกลเด้นสนิชให้ได้ 1 ทีมมี 1 คน.
ชนิดของบอล

ควัฟเฟิล เป็นลูกสีแดงขนาดเท่าลูกฟุตบอล มีหลุมขนาดใหญ่เต็มไปหมด บินไม่ได้ ในสนามมีแค่ 1 ลูก (คล้ายลูกฟุตบอล)
บลัดเจอร์ เป็นลูกสีดำ ทำจากโลหะ หนักแต่บินเร็วมาก ดังนั้นถ้าโดนลูกบลัดเจอร์อัดเต็ม ๆ ละก็ มีจุก ในสนามมี 2 ลูก (มีขนาดเล็กกว่าลูกฟุตบอล)
โกลเด้นสนิช บินได้เร็ว ขนาดเล็ก จึงมองเห็นยากมาก สีทอง ในสนามมี1ลูก (มีขนาดเท่าลูกปิงปอง)
การให้คะแนน

ถ้าทีมไหนเลี้ยงลูกให้ลูกควัฟเฟิลเข้าห่วงของทีมตรงข้ามได้ จะได้คะแนนลูกละ 10 แต้ม
ถ้าซีกเกอร์ทีมไหนจับลูกสนิชได้ จะได้ 150 แต้มและเกมจะยุติลงทันที
คอนเสิร์ตทัวร์เล็ตส์ทอล์กอะเบาต์เลิฟ

| --- | --- |
คอนเสิร์ตคอนเสิร์ตทัวร์โดยเซลีน ดิออน
วันเริ่มต้นการแสดง: 21 สิงหาคม พ.ศ. 2541
วันสิ้นสุดการแสดง: 31 ธันวาคม พ.ศ. 2542
ระยะเวลา: 2 ชั่วโมง
สาขา: 6
จำนวนรอบแสดง: อเมริกาเหนือ 77 รอบ   ยุโรป 10 รอบ   เอเชีย 6 รอบ   ออสเตรเลีย 2 รอบ   รวม 95 รอบ
ลำดับคอนเสิร์ตของเซลีน ดิออน
 คอนเสิร์ตทัวร์ฟอลลิงอินทูยู   (2539 - 2540)  คอนเสิร์ตทัวร์เล็ตส์ทอล์กอะเบาต์เลิฟ   (2541 - 2542)  อะนิวเดย์...   (2546 - 2550) 
คอนเสิร์ตทัวร์เล็ตส์ทอล์กอะเบาต์เลิฟ (อังกฤษ: Let's Talk About Love Tour) คือคอนเสิร์ตทัวร์ของเซลีน ดิออน นักร้องสาวชาวแคนาดา การจัดเริ่มต้นเมื่อวันที่ 21 สิงหาคม พ.ศ. 2541 ในคอนเสิร์ตนี้จัดขึ้นเพื่อสนับสนุนอัลบั้ม เล็ตส์ทอล์กอะเบาต์เลิฟ นอกจากนี้ในประเทศที่ใช้ภาษาฝรั่งเศส ยังได้นำเพลงจากอัลบั้ม ซีลซูฟฟีเซแดมเม มาขับร้องด้วย
ประวัติ

เริ่มแรก เซลีน ดิออนจัดคอนเสิร์ต 4 ครั้งสำหรับวันปีใหม่จีนในเดือนมกราคม และกุมภาพันธ์ พ.ศ. 2541 ในเมลเบิร์น ประเทศออสเตรเลีย และฮาวาย สหรัฐอเมริกา หลังจากนี้ได้แสดงคอนเสิร์ตอีก 3 ครั้งในโรงแรมซีซ่าร์พาเลซ, เมืองแอตแลนติก, นิวเจอร์ซีย์
คอนเสิร์ตทัวร์เริ่มต้นขึ้นในปี พ.ศ. 2541 ใน สหรัฐอเมริกา, แคนาดา, ฮ่องกง, ญี่ปุ่น, เนเธอร์แลนด์, เบลเยี่ยม, ฝรั่งเศส, สวิตเซอร์แลนด์, เยอรมนี และสหราชอาณาจักร รวมแล้วกว่า 95 รอบ การทัวร์เริ่มต้นขึ้นอย่างเป็นทางการเมื่อวันที่ 21 สิงหาคม พ.ศ. 2541 ในบอสตัน สหรัฐอเมริกา และยังจัดคอนเสิร์ตในเมืองสำคัญๆอีกหลายเมืองทั่วโลก การทัวร์สิ้นสุดลงเมื่อวันที่ 31 ธันวาคม พ.ศ. 2542 ในคอนเสิร์ตที่ใช้ชื่อว่ามิลเลนเนียม ในมอนทรีออล ประเทศแคนาดา
ในคอนเสิร์ตนี้เซลีนร้องเพลงคู่กับวิดีโอของศิลปินท่านอื่นๆ 3 เพลง อันประกอบไปด้วย "เทลฮิม" กับบาร์บรา สตรัยแซนด์, "อิมมอร์ทอลิตี" กับบีจีส์ และ "ทรีดเฮอไลค์อะเลดี้" กับไดอาน่า คิง แขกรับเชิญที่ร่วมขับร้องได้แก่ ชอง-ชาก โกลด์แมน ในเพลง "J'irai où tu iras" และทาโร ฮากาซะ นักดนตรีไวโอลินที่บรรเลงในเพลง "ทูเลิฟยูมอร์" นอกจากนี้เซลีนยังร้องเพลง "แอมยัวร์แองเจิล" กับ Barnev Valsaint (นักร้องคอรัส), ไดอาน่า คิงร่วมแสดงสดกับเซลีนในเพลง "ทรีดเฮอไลค์อะเลดี้" เมื่อัวนที่ 2 ตุลาคม พ.ศ. 2541 ในออร์แลนด์โด รัฐฟลอริดา และบีจีส์ในเพลง "อิมมอร์ทอลิตี" เมื่อวันที่ 3 ตุลาคม พ.ศ. 2541 ใน Fort Lauderdale รัฐฟลอริดา
มีการแสดงหลายรอบยกเลิกไปเพราะเรอเน่ แองเจลลิล สามีและผู้จัดการส่วนตัวของเซลีนป่วย บางรอบได้เลื่อนการจัดไป บางรอบได้ยกเลิกการแสดงไปอันประกอบด้วย ดับลิน, เบอร์มิงแฮม, แฟรงเฟิร์ต, Gothumberg,เวียนนา, บาร์เซโลนา, Marseille, Lyon, โคโลญ และลิสบอน
เซลีนจัดคอนเสิร์ตครั้งสุดท้ายในทัวร์นี้โดยใช้ชื่อว่า "มิลเลนเนียมคอนเสิร์ต" (อังกฤษ: Millennium Concert) ในมอนทรีออล ประเทศแคนาดา ในวันที่31 ธันวาคม พ.ศ. 2542 หลังจากนั้นเซลีนก็จัดคอนเสิร์ตส่วนตัวในลาสเวกัส รัฐเนวาดา สหรัฐอเมริกา ในวันที่1 มกราคม พ.ศ. 2543 ซึ่งเปิดให้สำหรับบุคคลในครอบครัว และบุคลากรอุตสาหกรมบางคนเข้าร่วม (ประมาณ 230 คน)
รายชื่อเพลง

มกราคม - กุมภาพันธ์ พ.ศ. 2541
"เดอะพาวเวอร์ออฟเลิฟ"
"ริเวอร์ดีป, เมาท์เทนไฮท์"
"ซีดิวซ์มี"
"ออลบายมายเซลฟ์"
"ปูร์เกอตูแมมอองกอร์"
"J'irai où tu iras"
"ธิงค์ทไวซ์"
"เดอะรีซัน"
"บีคอนสยูเลิฟด์มี"
"ดีแคลร์ชันออฟเลิฟ"
"อิทส์ออลคัมมิงแบ็กทีมีนาว"
"เลิฟแคนมูฟเมาท์เทนส์"
"ทวีสท์แอนด์เชาต์"
"มายฮาร์ตวิลโกออน"
อเมริกาเหนือ
"เล็ตส์ทอล์กอะเบาต์เลิฟ"
"ดีแคลร์ชันออฟเลิฟ"
"บีคอสยูเลิฟด์มี"
"เดอะรีซัน"
"อิทส์ออลคัมมิงแบ็กทีมีนาว"
"ทูเลิฟยูมอร์"
"ทรีดเฮอร์ไลค์อะเลดี้"
"เทลฮิม"
"ซอราซูรี"† / "ซีลซูฟฟีเซแดมเม"††
"เลิฟอิสออนเดอะเวย์"† / "แอมยัวร์แองเจิล"††
"ฟลาย"†††
"ออลบายมายเซลฟ์"† / "เดอะพาวเวอร์ออฟเลิฟ"††
"เดอะเฟิร์สไทม์เอเวอร์ไอซอยัวร์เฟซ"
"บีคอส"
"เทียรส์อินเฮเวน"
"ออลเดอะเวย์"
"เลิฟแคนมูปเมาท์เทนส์"
"สเตอินอะไลฟ์"
"ยูชูดบีแดนซิง"
"อิมมอร์ทอลิตี"
"มายฮาร์ตวิลโกออน"
"แดทส์เดอะเวย์อิทอิส"††††
† ร้องช่วงต้นปี พ.ศ. 2541

†† ร้องช่วงปลายปี พ.ศ. 2541

††† ร้องวันที่ 2 ตุลาคม พ.ศ. 2541ในออร์แลนโด สหรัฐอเมริกา 

†††† ร้องวันที่ 5 พฤศจิกายน พ.ศ. 2542 ใน Ft. Lauderdale สหรัฐอเมริกา
ยุโรป
"เล็ตส์ทอล์กอะเบาต์เลิฟ"
"ดีแคลร์ชันออฟเลิฟ"
"บีคอสยูเลิฟด์มี"
"เดอะรีซัน"
"อิทส์ออลคัมมิงแบ็กทีมีนาว"
"ทูเลิฟยูมอร์"
"ทรีดเฮอร์ไลค์อะเลดี้"
"เทลฮิม"
"ธิงค์ทไวซ์"
"ซีลซูฟฟีเซแดมเม "
"ปูร์เกอตูแมมอองกอร์"
"แอมยัวร์แองเจิล"
"เดอะพาวเวอร์ออฟเลิฟ"
"เดอะเฟิร์สไทม์เอเวอร์ไอซอยัวร์เฟซ"
"บีคอส"
"เทียรส์อินเฮเวน"
"ออลเดอะเวย์"
"เลิฟแคนมูปเมาท์เทนส์"
"สเตอินอะไลฟ์"
"ยูชูดบีแดนซิง"
"อิมมอร์ทอลิตี"
"มายฮาร์ตวิลโกออน"
คอร์

คอร์ (อังกฤษ: Core) มีความหมายว่า "แกน" ในภาษาอังกฤษ อาจหมายถึง
อินเทล คอร์ แบรนด์ซีพียูของบริษัทอินเทล
คอร์ (สถาปัตยกรรมไมโคร) สถาปัตยกรรมไมโครของอินเทล
อินเทล คอร์ 2 แบรนด์ซีพียูของบริษัทอินเทลที่ใช้สถาปัตยกรรมไมโครคอร์
แก่นโลก (planetary core)
คอร์ (ภาพยนตร์)
เดอะคอร์ (ภาพยนตร์)
เดอะคอร์ (แอมฟิเบีย) หรือ ดาร์ซี่ (มาร์ซี่ วู) ตัวละครจากเรื่องแอมฟิเบีย
คอนคาแคฟแชมเปียนส์คัพ 2024

| รายละเอียดการแข่งขัน |
| --- | --- |
วันที่: 6 กุมภาพันธ์ – 2 มิถุนายน
ทีม: 27 (จาก 10 สมาคม)
สถิติการแข่งขัน
จำนวนนัดที่แข่งขัน: 22
จำนวนประตู: 72 (3.27 ประตูต่อนัด)
ผู้ชม: 241,622 (10,983 คนต่อนัด)
ผู้ทำประตูสูงสุด:  จูเลียน การ์รันซา (4 ประตู)
← 2023 (แชมเปียนส์ลีก) 2025 →  ปรับปรุงสถิติทั้งหมด ณ วันที่ 29 กุมภาพันธ์ 2024
คอนคาแคฟแชมเปียนส์คัพ 2024 (อังกฤษ: 2024 CONCACAF Champions Cup) เป็นการแข่งขันคอนคาแคฟแชมเปียนส์คัพ ครั้งที่ 59 ซึ่งเป็นการแข่งขันฟุตบอลระดับสโมสรชั้นนำ ซึ่งจัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน โดยเป็นองค์กรปกครองระดับภูมิภาคของอเมริกาเหนือ,  อเมริกากลาง และแคริบเบียน การแข่งขันครั้งนี้ถือเป็นครั้งแรกภายใต้รูปแบบที่ปรับปรุงใหม่ประกอบด้วย 27 ทีมและมี 5 ทีมที่ผ่านเข้าสู่รอบแพ้คัดออก และเป็นครั้งแรกที่เปลี่ยนชื่อจาก คอนคาแคฟแชมเปียนส์ลีก (CONCACAF Champions League)
ผู้ชนะในรอบชิงชนะเลิศจะมีสิทธิ์เข้าร่วมฟุตบอลชิงแชมป์สโมรสรโลก 2025 ที่สหรัฐ หร้อมกับสโมรสรมอนเตร์เรย์ผู้ชนะปี ค.ศ. 2021 ซีแอตเทิล ซาวน์เดอร์ส เอฟซี ผู้ชนะปี ค.ศ. 2022 และเลออนผู้ชนะปี ค.ศ. 2023 ผู้ชนะจะได้ผ่านเข้ารอบฟุตบอลอินเตอร์คอนติเนนตัลคัพ 2024 ที่จะจัดขึ้นในเดือนธันวาคมด้วย
เลออน เป็นผู้ครองตำแหน่งชนะเลิศครั้งก่อน แต่พวกเขาไม่ผ่านเข้ารอบสำหรับการแข่งขันครั้งนี้และไม่สามารถป้องกันตำแหน่งได้